૮ ડિસેમ્બરના રોજ યોજાયેલી જી. પી. એસ. સી. ની પરીક્ષાની કામગીરીમાં મહેસૂલી કર્મચારીઓ જોડાયા ન હતા દરમિયાન સોમવારે હિંમતનગર સહિત જિલ્લાના તમામ તાલુકા મથકે મહેસૂલી કર્મચારીઓએ મહામંડળ આદેશને ગ્રાહ્ય રાખી અચોક્કસ મુદ્દતની હડતાલમાં જોડાયા હતા તથા તાલુકા અને જિલ્લા કક્ષાએ બધા મળીને ર૮ર કર્મચારીઓએ જોડાઈ રેલી તથા ધરણાના કાર્યક્રમમાં ભાગ લીધો હતો જેના લીધે અઠવાડિયાનો પ્રથમ દિવસ હોવા છતા તમામ મહેસૂલી કર્મચારીઓની હડતાલને કારણે સરકારી કચેરીઓમાં ખુરશીઓ ખાલી રહી હતી આ આંદોલનમાં મહેસૂલી કામગીરી કરતા કલાર્ક સંવર્ગના કર્મચારીઓ જોડાતા કામગીરી ઠપ્પ થઈ ગઈ હતી જેના લીધે શહેરી અને ગ્રામ્ય વિસ્તારોમાંથી આવતા અરજદારોને ધરમધક્કો થયો હતો.